
PLx.371/2019
BIROUL  PERMANENT

AL

CAMEREI  DEPUTAŢILOR

Vă înaintăm,  alăturat, raportul comun asupra proiectului de Lege pentru aprobarea Ordonanţei de urgenţă a Guvernului nr.42/2019 privind stabilirea unor măsuri financiare pentru susţinerea desfăşurării Programului cultural naţional "Timişoara - Capitală Europeană a Culturii în anul 2021", trimis cu adresa nr. PLx.371/2019, Comisiei pentru buget, finanţe şi bănci şi Comisiei pentru cultură, arte, mijloace de informare în masă, Camera Deputaților fiind Cameră decizională. 
În raport cu obiectul şi conținutul său, proiectul de Lege face parte din categoria legilor ordinare.

	PREŞEDINTE, 
Sorin LAZĂR    

                           
	PREŞEDINTE, 
Gigel-Sorinel Ştirbu 

                                                                                PLx.371/2019
RAPORT COMUN

asupra proiectului de Lege pentru aprobarea Ordonanţei de urgenţă a Guvernului nr.42/2019 privind stabilirea unor măsuri financiare pentru susţinerea desfăşurării Programului cultural naţional ”Timişoara - Capitală Europeană a Culturii în anul 2021”
În conformitate cu prevederile art.95 și 115 din Regulamentul Camerei Deputaților, republicat, cu modificările și completările ulterioare, Comisia pentru buget, finanțe și bănci și Comisia pentru cultură, arte, mijloace de informare în masă au fost sesizate spre dezbatere în fond, în procedură de urgență cu proiectul de Lege pentru aprobarea Ordonanţei de urgenţă a Guvernului nr.42/2019 privind stabilirea unor măsuri financiare pentru susţinerea desfăşurării Programului cultural naţional ”Timişoara - Capitală Europeană a Culturii în anul 2021”, transmis cu adresa nr. PL-x 371 din 18 septembrie 2019.
Senatul, în calitate de primă Cameră sesizată, a adoptat proiectul de lege, în condiţiile articolului 115 alineatul (5) teza a III-a din Constituţia României, republicată, în ședința din 16 septembrie 2019.
Conform prevederilor art.75 din Constituția României, republicată, și ale art.92 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

La întocmirea prezentului raport comun Comisiile au avut în vedere avizul favorabil, cu observaţii şi propuneri al Consiliului Legislativ transmis cu nr.483/13.06.2019 şi avizul favorabil al Comisiei pentru administraţie publică şi amenajarea teritoriului.  
Proiectul de lege are ca obiect de reglementare stabilirea unor măsuri organizatorice şi financiare pentru susţinerea desfăşurării Programului cultural naţional „Timişoara - Capitală Europeană a Culturii în anul 2021”. Se are în vedere instituirea unui mecanism care să asigure susţinerea financiară a Programului cultural, atât în ceea ce priveşte finanţarea nerambursabilă alocată de Guvern, cât şi cea alocată de către autorităţile administraţiei publice locale, respectiv Consiliul local al municipiului Timişoara şi Consiliul judeţean Timiş. Responsabilitatea implementării Programului şi gestionarea cheltuielilor operaţionale revin Asociaţiei „Timişoara - Capitală Europeană a Culturii”, organizaţie neguvernamentală, persoană juridică de drept privat, apolitică şi independentă, cu caracter cultural şi educativ, având statut de utilitate publică, Ministerului Culturii şi Identităţii Naţionale, Consiliului local al municipiului Timişoara şi Consiliului judeţean Timiş. Potrivit proiectului, în perioada 2019-2022, Programul se implementează, în limita sumei de 52.900 mii lei pentru proiectele şi acţiunile finanţate prin Asociaţie. Alocările anuale destinate programului se stabilesc în limita sumelor aprobate în bugetul Ministerului Culturii şi Identităţii Naţionale.
În conformitate cu prevederile art.61 din Regulamentul Camerei Deputaților, republicat, cu modificările și completările ulterioare, examinarea iniţiativei legislative a avut loc în şedinţe separate, în data de 8 octombrie 2019.
La şedinţa Comisiei pentru cultură, arte, mijloace de informare în masă au participat 10 deputaţi, din totalul de 16 membri, iar la lucrările Comisiei pentru buget, finanţe şi bănci şi-au înregistrat prezenţa un număr de 26 deputaţi, din totalul de 27 de membri.
La dezbaterea proiectului de Lege, la şedinţe au participat în calitate de invitați, domnul Attila Gyorgy, secretar de stat în cadrul Ministerului Finanțelor Publice şi domnul Ion - Ardeal Ieremia, secretar de stat în cadrul Ministerului Culturii şi Identităţii Naţionale.
În urma examinării proiectului de Lege şi a opiniilor exprimate, deputaţii

celor două Comisii au hotărât, cu majoritate  de voturi, să propună plenului Camerei Deputaţilor spre dezbatere şi adoptare proiectul de Lege pentru aprobarea Ordonanţei de urgenţă a Guvernului nr.42/2019 privind stabilirea unor măsuri financiare pentru susţinerea desfăşurării Programului cultural naţional ”Timişoara - Capitală Europeană a Culturii în anul 2021”,  cu amendamente admise prezentate în Anexă.
În raport cu obiectul și conținutul său, proiectul de Lege face parte din categoria legilor ordinare.
	PREŞEDINTE, 

Sorin LAZĂR    
                           
	PREŞEDINTE, 

Gigel-Sorinel Ştirbu


	SECRETAR,  

Marilen – Gabriel PIRTEA
	SECRETAR, 

Beatrice TUDOR                                


	Șef serviciu – Giorgiana Ene
	 

	
	

	
	

	Consilier parlamentar – Iulia Cazan
	Consilier parlamentar - Dan Mihai Kalber


	Nr.

crt.
	Text proiect de lege
	Text adoptat de Senat
	Text propus de Comisii

(autor amendament)
	Motivare

	1. 
	……
	Titlul Legii: Lege pentru aprobarea Ordonanţei de urgenţă a Guvernului nr. 42/2019 privind stabilirea unor măsuri financiare pentru susţinerea desfăşurării Programului cultural naţional „Timişoara – Capitală Europeană a Culturii în anul 2021”
	Nemodificat
	

	2. 
	……
	Articol unic. – Se aprobă Ordonanţa de urgenţă a Guvernului nr. 42/2019 privind stabilirea unor măsuri financiare pentru susţinerea desfăşurării Programului cultural naţional „Timişoara – Capitală Europeană a Culturii în anul 2021”, publicată în Monitorul Oficial al României, Partea I, nr. 492 din 18 iunie 2019.
	Articol unic. – Se aprobă Ordonanţa de urgenţă a Guvernului nr. 42 din 12 iunie 2019 privind stabilirea unor măsuri financiare pentru susţinerea desfăşurării Programului cultural naţional „Timişoara – Capitală Europeană a Culturii în anul 2021”, publicată în Monitorul Oficial al României, Partea I, nr. 492 din 18 iunie 2019, cu următoarele completări:
	

	3. 
	Titlul Ordonanţei: ORDONANŢĂ DE URGENŢĂ privind stabilirea unor măsuri financiare pentru susţinerea desfăşurării Programului cultural naţional „Timişoara – Capitală Europeană a Culturii în anul 2021”
	……
	Nemodificat
	

	4. 
	Art. 1 - (1) Prezenta ordonanţă de urgenţă reglementează modul de finanţare a Programului Timişoara - Capitală Europeană a Culturii în anul 2021", ca program cultural naţional, conţinând un portofoliu de proiecte şi acţiuni multianuale, denumit în continuare Program. 
(2) Responsabilitatea privind gestionarea cheltuielilor pentru implementarea Programului revine Asociaţiei "Timişoara - Capitală Europeană a Culturii", denumită în continuare Asociaţia, organizaţie neguvernamentală, persoană juridică de drept privat, apolitică şi independentă, cu caracter cultural şi educativ, având statut de utilitate publică, Ministerului Culturii şi Identităţii Naţionale, Consiliului Local al Municipiului Timişoara şi Consiliului Judeţean Timiş. 
	……
	Nemodificat
	

	5. 
	Art. 2 - În sensul prezentei ordonanţe de urgenţă, termenii şi expresiile au semnificaţiile prevăzute la art. 1 alin. (2) lit. c) - j) din Ordonanţa Guvernului nr. 51/1998 privind îmbunătăţirea sistemului de finanţare a programelor, proiectelor şi acţiunilor culturale, aprobată cu modificări şi completări prin Legea nr. 245/2001, cu modificările şi completările ulterioare.
	……
	Nemodificat
	

	6. 
	Art. 3 - În perioada 2019-2022, Programul se implementează, în limita sumei de 52.900 mii lei pentru proiectele şi acţiunile finanţate prin Asociaţie. Alocările anuale destinate Programului se stabilesc în limita sumelor aprobate în bugetul Ministerului Culturii şi Identităţii Naţionale.
	……
	Nemodificat
	

	7. 
	Art. 4 - (1) Finanţarea nerambursabilă a Programului prevăzută la art. 3 se asigură anual pe baza unui contract de finanţare încheiat între Asociaţie şi Ministerul Culturii şi Identităţii Naţionale. 
(2) În vederea implementării Programului, Asociaţia poate utiliza un cuantum de maximum 5% din finanţarea nerambursabilă alocată anual, potrivit art. 3 pentru acoperirea cheltuielilor administrative şi a cheltuielilor cu salarii. Din acest cuantum Asociaţia poate utiliza maximum 50% pentru cheltuielile cu salarii. 
(3) În completarea sumelor prevăzute la art. 3 în vederea susţinerii organizării şi desfăşurării Programului, prin hotărâre a autorităţilor deliberative, municipiul Timişoara şi după caz, judeţul Timiş pot încheia contracte de finanţare cu Asociaţia, în baza cărora vor acorda acesteia sume anuale pentru realizarea de proiecte culturale. 
(4) Începând cu anul 2020, alocarea sumelor prevăzute la alin. (3) şi art. 3 se va aproba numai după prezentarea de către Asociaţie la Ministerul Culturii şi Identităţii Naţionale, Consiliul Local al Municipiului Timişoara şi după caz, Consiliul Judeţean Timiş, până la sfârşitul lunii ianuarie a fiecărui an calendaristic, a unui raport de activitate şi a unui raport financiar detaliat în legătură cu utilizarea sumelor alocate în anul precedent şi numai după aprobarea legii bugetului de stat, respectiv a bugetului local al municipiului Timişoara, bugetului judeţului Timiş, în baza documentelor justificative prezentate de Asociaţie. 
(5) Sumele alocate potrivit prevederilor alin. (1) - (3), se fac venit la bugetul Asociaţiei. 
(6) Sumele rămase neutilizate din alocările primite de la bugetul de stat respectiv bugetele locale ale Municipiului Timişoara şi judeţului Timiş, se restituie acestor bugete sau se reportează în anul următor, după caz, potrivit destinaţiei. 
(7) Sumele acordate Asociaţiei de la bugetul de stat, respectiv de la bugetele locale râmase neutilizate după data de 30 noiembrie 2022 se restituie, de către aceasta, bugetului de stat prin bugetul Ministerului Culturii şi Identităţii Naţionale, respectiv bugetelor locale.
	……
	Nemodificat
	

	8. 
	Art. 5 - (1) Pentru finanţarea nerambursabilă a proiectelor şi acţiunilor culturale, Asociaţia va asigura respectarea principiilor prevăzute la art. 1 1 din Ordonanţa Guvernului nr. 51/1998, aprobată cu modificări şi completări prin Legea nr. 245/2001, cu modificările şi completările ulterioare. 
(2) În vederea finanţării acţiunilor şi proiectelor culturale, Asociaţia va asigura, potrivit Programului, respectarea următoarelor criterii: 
a) excelenţa artistică interdisciplinară şi/sau originalitatea: propunerile trebuie să combine în mod creativ, pe de o parte, forme artistice diverse, iar pe de alta - arta, cultura şi alte domenii diferite - social, educaţional şi economic; va fi încurajata fuziunea formelor artistice tradiţionale cu exprimările noi, inovatoare şi experimentale; 
b) dimensiunea europeană, care evidenţiază bogăţia diversităţii culturale europene: va fi încurajată o gamă largă de posibilităţi, de la schimburi creative la parteneriate sustenabile şi coproducţii între iniţiative deja existente, cum sunt festivalurile şi partenerii noi; 
c) dezvoltarea publicului: proiectele se vor adresa unuia sau mai multor niveluri de angajament, participare şi abordare a publicului, propunându-şi să inspire exprimarea de sine, să stimuleze conţinuturile culturale generate de către public, să dezvolte creaţia în comun sau să implice şi să formeze voluntari; se încurajează propuneri care includ grupuri vulnerabile şi/sau abordează teme sociale; 
d) cooperarea între instituţiile culturale consacrate şi grupurile sau artiştii în curs de afirmare, la nivel local şi internaţional; 
e) axarea pe valenţele spaţiului public şi contribuţia la deschiderea şi accesibilizarea oraşului; 
f) promovarea patrimoniului şi explorarea noilor tehnologii, în concordanţă cu Agenda Culturală Europeană: proiectele vor promova platforme deschise şi comune pentru conţinuturile culturale, oferind cetăţenilor posibilitatea de a dobândi abilităţi avansate de producere, accesare şi distribuire a produselor culturale; 
g) cultura ca promotor pentru dezvoltare şi inovaţie: proiectele vor promova forme noi de antreprenoriat cultural şi creativ, vor crea noi locuri de muncă în sectorul industriilor culturale şi creative şi vor contribui la transformarea Timişoarei şi a Banatului într-un centru de creativitate culturală; 
h) componenta educaţională va fi dezvoltată prin implicarea activă a şcolilor şi prin promovarea cooperării cu şcoli din diferite ţări europene; se vor puncta propunerile referitoare la formarea continuă şi îmbătrânirea activă; 
i) dezvoltarea sectorului turistic, de manieră atrăgătoare, atât pentru turişti, cât şi pentru populaţia locală; evenimentele vor fi distribuite uniform în oraş şi în împrejurimi, acoperind întreaga regiune; 
j) moştenirea pe termen lung, în concordanţă cu strategia culturală a oraşului pentru perioada 2014-2024, evaluată în funcţie de durabilitatea impactului cultural, economic şi social.
	……
	Nemodificat
	

	9. 
	Art. 6 - (1) Din finanţările nerambursabile, acordate de către Asociaţie, beneficiarii pot acoperi următoarele categorii de cheltuieli: 
a) cheltuielile de realizare a acţiunilor şi proiectelor culturale, precum costuri materiale şi servicii, costuri de producţie, închirieri de spaţii şi aparatură, onorarii, prestări servicii, premii; 
b) achiziţionarea de dotări necesare derulării proiectelor sau programului cultural; 
c) cheltuieli ocazionate de cazarea şi transportul intern şi internaţional ale participanţilor/invitaţilor; 
d) alte cheltuieli specifice, precum realizarea de studii şi cercetări, consultanţă de specialitate, tipărituri, seminare, conferinţe, ateliere de lucru, acţiuni promoţionale şi de publicitate; 
e) cheltuieli de masă ale participanţilor şi/sau invitaţilor, în limita maximă aprobată pentru invitaţii secretarilor generali ai ministerelor, potrivit prevederilor Ordonanţei Guvernului nr. 80/2001 privind stabilirea unor normative de cheltuieli pentru autorităţile administraţiei publice şi instituţiile publice, aprobată cu modificări prin Legea nr. 247/2002, cu modificările şi completările ulterioare; 
f) diurnă pentru participanţi, în aceleaşi condiţii precum cele stabilite pentru salariaţii instituţiilor publice, acordată în situaţia în care nu se asigură cheltuielile prevăzute la lit. e); 
g) cheltuieli de personal şi cheltuieli administrative, aferente perioadei de realizare a acţiunii/proiectului/programului cultural. 
(2) Cheltuielile prevăzute la alin. (1) lit. b) se acoperă în limita unui procent de 20% din totalul finanţării nerambursabile acordate. 
(3) Cheltuielile prevăzute la alin. (1) lit. e) şi g) se acoperă, cumulat, în limita unui procent de 20% din totalul finanţării nerambursabile acordate. 
(4) Finanţările nerambursabile acordate de către Asociaţie pentru realizarea de bunuri şi proiecte culturale nu pot fi folosite de către beneficiari, persoane fizice sau juridice de drept public sau privat, pentru acoperirea unor debite. 
(5) Finanţările nerambursabile nu pot fi utilizate pentru activităţi generatoare de profit.
	……
	Nemodificat
	

	10. 
	Art. 7 -  (1) Finanţările nerambursabile se acordă pe bază de contracte încheiate între Asociaţie şi beneficiari, în urma unei proceduri de selecţie derulate de către aceasta.
(2) Finanţările nerambursabile se acordă în tranşe, prin virament bancar, din bugetul Asociaţiei în contul beneficiarului, pe bază de factură emisă de acesta pentru fiecare tranşă. 
(3) Cuantumul şi eşalonarea tranşelor se fac în baza unui grafic de finanţare, în funcţie de etapele de realizare, raportate la costurile organizatorice şi/sau durata şi evoluţia în timp a activităţilor, şi se prevăd în contractul de finanţare. 
(4) Prima tranşă se acordă la semnarea contractului de finanţare. Următoarele tranşe se acordă în baza documentelor justificative privind tranşa anterioară, prezentate de beneficiarul finanţării nerambursabile. 
(5) Ultima tranşă nu poate fi mai mică de 15% din totalul finanţării. 
(6) Justificarea fiecărei tranşe acordate în baza unui contract de finanţare nerambursabilă se acceptă numai în măsura în care cheltuielile sunt eligibile conform art. 6 şi au fost efectuate în perioada executării contractului.
	
	La articolul 7, după alineatul (1) se introduce un nou alineat, alin. 11, cu următorul cuprins:

„(11) Prin excepţie de la prevederile alin. (1), Asociaţia acordă,  cu prioritate, finanţare nerambursabilă, beneficiarilor ale căror proiecte au fost cuprinse în dosarul de candidatură pe baza căruia oraşul Timişoara a fost nominalizat la titlul „Capitală europeană a culturii” în România în anul 2021. În conformitate cu dosarul de candidatură, Asociaţia va putea desfăşura, în mod direct sau în parteneriat, proiecte de promovare turistică internă şi internaţională a programului „ Timişoara - Capitală Europeană a Culturii în anul 2021”.
Autor:

Deputat Bran Ioana

	Această dispoziţie are ca scop implementarea cu celeritate a proiectelor şi acţiunilor care au fost supuse analizei juriului de experţi şi pe baza cărora oraşul Timişoara a fost nominalizat la titlul „Capitală Europeană a Culturii în anul 2021”.

	11. 
	Art. - 8 Procedura de selecţie a beneficiarilor, prevăzută la art. 7 alin. (1), care vor primi finanţare nerambursabilă acordată de către Asociaţie pentru acţiuni şi proiecte culturale precum şi modalitatea de finanţare, vor fi aprobate prin ordin al ministrului culturii şi identităţii naţionale cu consultarea Consiliului Concurenţei, în termen de 30 de zile de la data intrării în vigoare a prezentei ordonanţe de urgenţă.
	……
	Nemodificat
	

	12. 
	Art. - 9 În termen de cel mult 30 de zile de la finalizarea acţiunii sau proiectului cultural, beneficiarul este obligat să depună la sediul Asociaţiei documentele justificative pentru ultima tranşă şi raportul final de activitate.
	……
	Nemodificat
	

	13. 
	Art. 10 - (1) Nerespectarea de către beneficiari a obligaţiilor asumate prin contractele de acordare a finanţărilor nerambursabile atrage obligarea acestora la restituirea parţială sau integrală a sumelor primite, la care se adaugă dobânda legală calculată la sumele acordate, în conformitate cu prevederile contractuale, în condiţiile legii. 
(2) În urma verificării documentelor justificative pentru fiecare tranşă şi a raportului final de activitate, Asociaţia are obligaţia de a recupera de la beneficiar fondurile utilizate de acesta pentru acoperirea altor cheltuieli decât cele prevăzute la art. 6 alin. (1).
	……
	Nemodificat
	

	14. 
	Art. 11. -  Modul de utilizare de către beneficiari a sumelor acordate de către Asociaţie sub forma finanţărilor nerambursabile este supus controlului acesteia, Ministerului Culturii şi Identităţii Naţionale, organelor fiscale din subordinea Agenţiei Naţionale de Administrare Fiscală, precum şi Ministerului Finanţelor Publice prin aparatul de inspecţie economico-financiară, astfel cum este definit la art. 3 alin. (1) din Normele metodologice privind înfiinţarea, organizarea şi funcţionarea inspecţiei economico-financiare, aprobate prin Hotărârea Guvernului nr. 101/2012, în conformitate cu prevederile legale în materie.
	……
	Nemodificat
	

	15. 
	Art. 12 - (1) Ministerul Culturii şi Identităţii Naţionale va asigura finanţarea obiectivului de investiţii "Extindere Sala Studio a Teatrului Naţional Mihai Eminescu din Timişoara, reabilitare faţade şi echipare cu mecanisme de scenă". 
(2) Alocarea de la bugetul de stat a sumelor aferente obiectivului de investiţii prevăzut la alin. (1), se realizează anual, prin bugetul Ministerului Culturii şi Identităţii Naţionale, în limita sumei aprobate cu această destinaţie.
	……
	Nemodificat
	

	16. 
	Art. 13 - (1) Alocarea de la bugetul de stat a sumelor aferente categoriilor de cheltuieli pentru obiectivele de investiţii prevăzute în anexa care face parte integrantă din prezenta ordonanţă de urgenţă se realizează, anual, în perioada 2019-2022, prin bugetul Ministerului Culturii şi Identităţii Naţionale, în limita sumei aprobate cu această destinaţie. 
(2) Sumele aferente categoriilor de cheltuieli pentru obiectivele de investiţii, alocate de la bugetul de stat se cuprind în bugetul Ministerului Culturii şi Identităţii Naţionale la titlul "Transferuri între unităţi ale administraţiei publice" şi se acordă de către acesta sub formă de transfer către bugetele locale ale municipiului Timişoara, respectiv judeţului Timiş, după caz. 
(3) Prin derogare de la prevederile art. 58 din Legea privind finanţele publice locale nr. 273/2006, cu modificările şi completările ulterioare, sumele rămase neutilizate la sfârşitul anului bugetar de către municipiul Timişoara, respectiv judeţul Timiş, după caz, se reportează şi rămân la dispoziţia acestora, urmând a fi utilizate cu aceeaşi destinaţie în anii următori, până la finalizarea obiectivelor de investiţii, dar nu mai târziu de sfârşitul anului 2022. Sumele rămase neutilizate după finalizarea obiectivelor de investiţie, se restituie la bugetul de stat, dar nu mai târziu de sfârşitul anului 2022. 
(4) Pe durata de valabilitate a contractelor de finanţare, valoarea creditelor de angajament este egală cu valoarea creditelor bugetare. 
(5) În completarea sumelor alocate conform alin. (1), municipiul Timişoara, respectiv judeţul Timiş, după caz, alocă, în condiţiile legii, sume din bugetele proprii, pentru finanţarea obiectivelor de investiţii prevăzute în anexă. 
(6) Indicatorii tehnico-economici aferenţi obiectivelor de investiţii prevăzute în anexă se aprobă cu respectarea Legii nr. 273/2006, cu modificările şi completările ulterioare.
	……
	Nemodificat
	

	17. 
	Art. 14. - Unităţile administrativ-teritoriale prevăzute la art. 13 răspund, potrivit legii, de respectarea prevederilor legale privind aprobarea documentaţiilor tehnico-economice aferente obiectivelor/proiectelor de investiţii finanţate din fonduri publice, de organizarea şi derularea procedurilor de atribuire a contractelor de achiziţii de produse/servicii/lucrări în conformitate cu prevederile legale privind achiziţiile publice, precum şi de modul de utilizare a sumelor repartizate, potrivit destinaţiei pentru care au fost alocate.
	……
	Nemodificat
	

	18. 
	Art. 15. - (1) Ministerul Culturii şi Identităţii Naţionale va asigura, prin structurile sale de specialitate, precum şi prin instituţiile de specialitate din subordine monitorizarea şi sprijinul tehnic necesar desfăşurării activităţii Asociaţiei pentru realizarea Programului, precum şi promovarea internă şi internaţională a activităţilor desfăşurate în cadrul acestuia. 
(2) Controlul privind fundamentarea, acordarea şi justificarea sumelor primite de Asociaţie de la bugetul general consolidat, în condiţiile prezentei ordonanţe de urgenţă, se efectuează de către Ministerul Finanţelor Publice prin aparatul de inspecţie economico-financiară.

	……
	Nemodificat
	

	19. 
	Anexă

Obiective de investiţii

1. Denumirea investiţiei
Refuncţionalizare clădire din funcţiunea de spital de dermatologie în clădire cu funcţiunea de spaţiu multicultural Timişoara
Hotărârea de aprobare a indicatorilor tehnico-economici
 H.C.L. nr. 201/2016
Valoarea C + M din valoarea totală a investiţiei inclusiv TVA
mii           lei
  11.525,116
2. Denumirea investiţiei
Reabilitare termică şi reamenajare parţială nivel parter corpuri A1, A2 şi B ale Palatului Culturii Timişoara
Hotărârea de aprobare a indicatorilor tehnico-economici
H.C.L. nr. 585/2018
Valoarea C + M din valoarea totală a investiţiei, inclusiv TVA
 mii lei
   5.849,290
3. Denumirea investiţiei
Reabilitare Cinematograf Victoria Timişoara
Hotărârea de aprobare a indicatorilor tehnico-economici
H.C.L. nr. 278/2019
Valoarea C + M din valoarea totală a investiţiei, inclusiv TVA
 mii lei
  4.660,281
4. Denumirea investiţiei
Reabilitarea clădirii din P-ţa Libertăţii nr. 3 - sediul central al Bibliotecii Judeţene Timiş „Sorin Titel“
Hotărârea de aprobare a indicatorilor tehnico-economici
  H.C.J. nr. 119/2019
Valoarea C + M din valoarea totală a investiţiei, inclusiv TVA
 mii lei
  8.778,985

	……
	La Anexa Obiective de investiţii, după punctul 4 se introduc două noi puncte, punctele 5 şi 6 cu următorul cuprins: 
5. Denumirea investiţiei

Reabilitare Cinematograf Dacia Timișoara

Hotărârea de aprobare a indicatorilor tehnico-economici

 H.C.L. nr. 351/2019

Valoarea C + M din valoarea totală a investiţiei, inclusiv TVA

 mii 

 lei

   6.317,870

6. Denumirea investiției

Reabilitare și refuncționalizare imobil Filarmonica Banatul, str. C.D. Loga nr. 2 Timisoara

Hotărârea de aprobare a indicatorilor tehnico-economici

 H.C.L. 488/2019

Valoarea C + M din valoarea totală a investiţiei, inclusiv TVA

 mii 

  lei

  77.527,267

	Amendamentul are în vedere introducerea a două noi poziţii, obiective pentru care s-a aprobat Documentaţia Tehnico – Economică în intervalul scurs de la emiterea Ordonanţei de urgenţă. 

